**ŠALČININKŲ R. DIEVENIŠKIŲ ,,RYTO“ GIMNAZIJA**

**LOLITOS MIKALAUSKIENĖS**

**METŲ VEIKLOS ATASKAITA**

2023-01-20 Nr. \_\_\_\_\_\_\_\_

Dieveniškės

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinant strateginį tikslą – gerinti pamokos ir kitų ugdymo formų kokybę, ugdymo turinys aktualizuotas, susietas su mokinių patirtimi, gebėjimais, gyvenimo praktika. Planuose numatyta, kaip išmokyti mokinius interpretuoti žinias, kaip spręsti iškilusias problemas. Pradinių klasių mokiniai formuoja STEAM inovacijų kultūrą, 5 proc. socialinių mokslų dalykui skirtų pamokų laiko per mokslo metus skiriama mokinių projektinio darbo gebėjimams ugdyti, kiekvieno mokytojo ilgalaikiuose planuose numatytos ne mažiau kaip trys integruotos pamokos. Metodinėse grupėse analizuojama pamokos vadyba ir ieškoma efektyviausių metodų, kuriais mokiniai skatinami aktyviai mokytis, atsižvelgiant į individualius mokinių ugdymosi poreikius ir galimybes. Socialinė, psichologinė, pedagoginė pagalba sutelkta skatinti mokinius aktyviai mokytis. Mokslo metų vidutinis pažangumo rodiklis buvo ne žemesnis kaip 97 proc. 80 proc. mokinių aišku, koks turi būti veiklos rezultatas ir pageidaujamas užduoties atlikimo lygis. Mokiniai mokosi veiklos pamokoje įsivertinimo. Kryptingai ir sistemingai stebimas išmokimas pamokoje.  Mokytojai mokosi veiksmingų, informacijos mokytojui teikiančių išmokimo stebėjimo, patikrinimo būdų: „Reflectus”,  „[Socrative](http://www.socrative.com/)”, „[Quizizz](https://www.iklase.lt/zaismingas-ziniu-tikrinimas-su-quizizz/)”, „[Kahoot](https://www.iklase.lt/kahoot/)“ ir kt. Išmokimo vertinimas aiškus mokiniams. Vertinant remiamasi konkrečiais vertinimo kriterijais. Pamokose individualizuojamos ir diferencijuojamos mokymosi veiklos pagal mokinių gebėjimus, mokymosi pasiekimus, vyraujantį mokymosi stilių. Mokslo metų pabaigoje kiekvienas mokytojas įgyvendino vieną integruotą dalykų projektą. Vykdoma mokinių pasiekimų stebėsena: diagnostiniai, NMPP testai, BE, PUPP rezultatų analizė, pagalbos priemonių numatymas. Atliekamas ir analizuojamas pažangos stebėsenos efektyvumas. Numatomos tobulinimo kryptys.  Gerinant pamokos ir kitų ugdymo formų kokybę iškeltas tikslas teikti kokybišką ir savalaikę pagalbą vaikams ir mokiniams, stebėti ir analizuoti kiekvieno mokinio asmenybės ūgtį.  Panaudotos ugdymo plano galimybės skirtingų poreikių ir gebėjimų mokinių ugdymui: organizuojamos dalykų konsultacijos, pasiūlyti moduliai, pasirenkamieji dalykai. Patobulinta ikimokyklinio ugdymo mokytojo, klasės vadovo veiklos planavimo forma. Kasmet gimnazijoje susitariama dėl prioritetinių veiklos krypčių ugdant mokinių kompetencijas. Nuosekliai vykdomos numatytos priemonės. Ne rečiau kaip 1 kartą per pusmetį visi auklėtojai vykdo ugdomąją veiklą kitose edukacinėse aplinkose. Kartą per metus analizuojami veiklos pokyčiai, jų įtaka mokinių vertybinių nuostatų formavimui, kompetencijų ugdymui, klasės mikroklimato gerinimui. Stebimi ir analizuojami mokinių gebėjimai, analizuojamos jų nuolatinės nesėkmės, mokymosi motyvacijos ir elgesio sutrikimai. Sudaromos sąlygos mokiniui palyginti esamus pasiekimus su jo lūkesčiais. Mokinių pažangos stebėjimas vykdomas pagal gimnazijos pasirengtą tvarkos aprašą. Sudarytos galimybės mokiniams mokytis pagal individualius ugdymo(si) planus. Mokiniai numato pagrįstus savo mokymosi tikslus, įsivertina jų įgyvendinimą ir fiksuoja asmeninę pažangą. Nuolat ir sistemingai kaupiami mokinių pasiekimų įrodymai.  Plėtojant administracijos, mokytojų, pagalbos mokiniui specialisto kryptingą kompetencijų tobulinimą ir gerosios patirties sklaidąieškoma geriausių būdų. Kiekvienas mokytojas nusimato pats savo profesinio tobulinimo(si) sritį. Visi mokytojai siekia tapti praktikų bendruomenės nariais, todėl susipažįstama su kolegialaus grįžtamojo ryšio kultūros kūrimo principais. Kolegialaus mokymosi procesai padeda mokytojams išsiaiškinti, kokie veiksniai prisideda prie pamokos efektyvumo didinimo ir padeda mokiniams mokytis. Kryptingas mokytojų kompetencijų ugdymas turi įtakos ugdymo kokybės gerinimui bei sutartų ugdymo kokybės rodiklių užtikrinimui, pagalbos mokiniui sistemos veikimui. Mokytojai metodininkai, vyresnieji mokytojai kartą per mokslo metus veda atviras pamokas arba parengia jiems priimtina tema seminaro programą, ją pristato teminio seminaro ar konferencijos metu rajono, gimnazijos pedagogams, pasidalina įgyta patirtimi.  Mokytojai, siekdami mokinių asmeninės pažangos augimo, tobulina dalykines ir bendrąsias kompetencijas. 2022 m. 100 proc. mokytojų dalyvavo VšĮ Mokymosi mokykla mokymuose, seminaruose. Išklausyta 1054 valandos. Vienam mokytojui vidutiniškai tenka po 56 valandas. Mokytojai įgijo dalykinių, ugdymo(si) turinio įgyvendinimo ir tobulinimo, pasiekimų ir pažangos vertinimo kompetencijų.  Visa gimnazijos bendruomenė mokosi drauge: įvyko azartinių lošimų prevencijos tema 2 užsiėmimai tėvams, vienas mokytojams ir šeši mokiniams. Asmenybės psichologinio, emocinio ir socialinio atsparumo stiprinimo tema įvyko 7 užsiėmimai. Organizuota edukacinė išvyka po Lietuvą.  Skatinama tobulinti nuotolinio mokymosi įgūdžius: 100 proc. mokytojų prisijungę prie nuotolinio mokymosi sistemos Google Classroom.  Įgyvendinti projektai: ,,Saugios elektroninės erdvės vaikams kūrimas“, „Demokratinio ugdymo principais grįstų praktikų įdiegimas Lietuvoje“, „II ugdymo koncentro mokinių matematikos pasiekimų gerinimas naudojant dirbtinio intelekto technologiją“, tiriamasis meno projektas „Simbolių kalba“, medijų raštingumo projektas „Dideli maži ekranai“, ,,Azartinių lošimų prevencija ugdymo įstaigų bendruomenėse”, vasaros poilsio ,,Atradimai gamtoje“, sveikatos projektas ,,Veik, judėk, tobulėk“, psichinės sveikatos stiprinimo prevencinis projektas ,,Asmenybės psichologinis, emocinis ir socialinis atsparumas: iššūkiai ir sprendimai”. Rūpinantis vaikų gerove įgyvendinami projektai: ,,Pienas vaikams“, „Vaisių vartojimo skatinimas vaikų ugdymo įstaigose“.  Stiprinant mokytojų, tėvų, klasių vadovų, socialinio pedagogo bendradarbiavimą vykdoma mokytojų, tėvų apklausa dėl švietimo pagalbos poreikio. Nuolat pildomas gimnazijos svetainėje sukurtas skyrius „Pagalba“, kuriame socialinė pedagogė rengia ir pateikia aktualią informaciją mokiniams ir tėvams. Dalis tėvų noriai dalyvauja gimnazijos organizuojamoje veikloje. Ikimokyklinio ugdymo mokytojai, klasių vadovai sistemingai organizuoja veiklas, skatinančias tinkamus ugdytinių tarpusavio santykius. Savivaldos institucijos įtrauktos į gimnazijos planavimo procedūras, teikia pasiūlymus, inicijuoja pokyčius. Vyksta sėkmingas bendradarbiavimas mokytojų metodinės veiklos, mokytojų konsultavimo, vadybinės patirties sklaidos, mokinių bendrų renginių, projektų rengimo temomis. Skatinamas tėvų dalyvavimas programų rengime bei jų vykdyme. Socialinė pedagogė individualiai konsultuoja mokinių tėvus sveikatos ir žalingų įpročių, nusikalstamumo prevencijos temomis. Mokinių tėvai dalyvauja gimnazijos renginiuose, bendradarbiaudami su klasių vadovais patys siūlo veiklas mokiniams.  Tobulinant esamas ir kuriant naujas edukacines ir kūrybiškas aplinkas gimnazijoje, pamokose, kartą per pusmetį mokytojai vykdo ugdomąją veiklą kitose edukacinėse aplinkose: bibliotekoje, skaitykloje, gamtoje, muziejuose, edukacinėse išvykose, kt.. Vykdomas mokinių profesinis švietimas. Ugdymas netradicinėse aplinkose numatomas ilgalaikiuose planuose. Tikslingai taikomos informacinės technologijos. Daugumoje pamokų mokymas vaizdus, vyrauja aiškus mokymo priemonių poveikis. Klasių ir bendros gimnazijos erdvės dekoruotos mokinių/vaikų darbais. Kiekvienas mokytojas ne mažiau kaip kartą per savaitę organizuoja pamokas saugioje elektroninėje aplinkoje: Eduka, Eduten.  Kuriant ir nuosekliai diegiant mokinių užimtumo, sveikatingumo ir socialinių emocinių įgūdžių ugdymo programas, vykdant prevencinę veiklą, užtikrinančią mokinių saugumą 2022 m. buvo tęsiama veikla pagal OLWEUS (OPKUS) programą. Kartą per mėnesį vedamos teminės klasės valandėlės sveikos gyvensenos, patyčių prevencijos, alkoholio, tabako ir kitų psichiką veikiančių medžiagų vartojimo prevencijos temomis. Bendradarbiaujant su Šalčininkų visuomenės sveikatos biuru mokiniams vestoslytiškumo ugdymo paskaitos, suaugusiems gimnazijos bendruomenės nariams - kūno ir judesio terapijos užsiėmimai. Atlikti tyrimai ir pateiktos rekomendacijos dėl ikimokyklinukų, pirmokų, naujai atvykusių mokinių adaptacijos. Organizuotos 5 kultūrinės – pažintinės dienos, skirtos kultūros, sporto ir sveikatingumo renginiams. Šiose veiklose dalyvauja visa bendruomenė. ,,Kultūros paso “ programoje per metus dalyvauja 100 proc. mokinių. Veiklos skatina mokinių pažinimo, kūrybiškumo, komunikavimo, pilietiškumo bei kultūrinių kompetencijų ugdymą.  Turtinant ugdymą ir jo aplinkas moderniomis ir gimnazijos poreikius tenkinančiomis priemonėmis  atsižvelgiama į gimnazijos kabinetų turtinimo planus. Įsigytos interaktyvios grindys ir dvi lentos, 50 proc. atnaujinta kompiuterių bazė, pagal mokytojų poreikį įsigytas skaitmeninis turinys, įrengtas skaitymo ir poilsio kampelis, kuriam knygas padovanojo mokiniai ir mokytojai.  Gimnazijoje puoselėjamos senos ir kuriamos naujos tradicijos. Organizuojami įvairūs renginiai, pilietinės akcijos, kultūrinės - pažintinės dienos, skirtos paminėti iškilias istorines datas. Kultūrinių - pažintinių dienų veiklose, akcijose, pilietinės iniciatyvose dalyvauja 95% mokinių ir 100% mokytojų.  Vykdoma neformaliojo švietimo veikla. Gimnazijoje veikia 9 sporto, meninės raiškos ir kitokio pobūdžio būrelių įvairaus amžiaus mokiniams. Veiklose dalyvauja 85 proc. visų ugdytinių. Aktyvinama socialinė partnerystė. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti pamokos ir kitų ugdymo formų kokybę | Įgyvendinamas mokytojų kolegialus bendradarbiavimas.  Nuolat stebimas išmokimas, naudojant kuo įvairesnius vertinimo būdus, įtraukiant mokinius į įsivertinimą, akcentuojant jų asmeninę pažangą. | Posėdžio metu mokytojai supažindinti su kolegialaus bendradarbiavimo nauda, tikslais, galimais rezultatais.  Tvarkos aprašas patvirtintas įsakymu. 50 proc. mokytojų dalyvauja kolegialaus mokymosi procese. Metodinėje taryboje apsvarstytas Kolegialaus bendradarbiavimo tvarkos aprašo įgyvendinimas.  Pamokose 80 proc. mokinių aišku, koks turi būti veiklos rezultatas ir pageidaujamas užduoties atlikimo lygis, veikia veiklos pamokoje įsivertinimo sistema. Kryptingai ir sistemingai stebimas išmokimas pamokoje. | Mokytojų tarybos posėdžio protokolas 2022-03-28 Nr.V3-02  Kolegialaus grįžtamojo ryšio organizavimo gimnazijoje  tvarkos aprašas patvirtintas 2022-10-28 įsakymu Nr.V1-162 Metodinės tarybos posėdžio protokolas 2022-11-04 Nr.4  Išmokimas stebimas: eTest, Kahoot, ,, [Socrative](http://www.socrative.com/)”, „[Quizizz](https://www.iklase.lt/zaismingas-ziniu-tikrinimas-su-quizizz/)” ir kt.  Mokinių apklausos rezultatai pristatyti mokytojų tarybos posėdyje 2022-12-07 Nr.V3-07;  2022-01-17 įsakymu Nr. V-22  Atnaujintas ,,Mokinių pažangos ir pasiekimų vertinimo tvarkos aprašas“  Pamokų stebėjimo protokolai. |
| 1.2. Koordinuoti edukacinių erdvių ir būtiniausių ugdymo priemonių atnaujinimą, inicijuoti naujų projektų rengimą ir sėkmingai įgyvendinti vykdomus projektus | Atnaujinama IKT bazė leis sklandžiau naudoti priemones ugdymo procese.  Pradėtas STEAM taikymas pradiniame ugdyme. | Sudarytas gimnazijos kabinetų turtinimo planas ir atnaujintos ugdymui skirtos priemonės ( pagal finansines galimybes prioritetas skiriamas IKT), įsigytos mokomųjų dalykų programos, užtikrintas sklandus internetinio ryšio teikimas.  Įsigyta STEAM įgyvendinimui skirtų priemonių pradinėms klasėms.  Mokytojai įgis STEAM naudojimo ugdyme kompetencijų.  Parengtas ir 2022-2023 m. m. įgyvendinamas STEAM veiklų planas pradiniame ugdyme. Organizuoti edukaciniai užsiėmimai laboratorijose. | Planas patvirtintas direktoriaus 2022-02-14  Nupirkta 16 kompiuterių,  2 interaktyvios lentos, interaktyvios grindys ir kt.  Nuo 2022-01-01 d. iki 2022-07-01 d. visi mokytojai naudojasi Eduka. Nuo 2022-09-01 Eduka naudojasi 1-4 ir III g-IV g klasių mokiniai.  Dalyvaujama projekte “Saugios elektroninės erdvės vaikams kūrimas” LITNET wifi paslauga.  Pradinėms klasėms įsigyta gamtos mokslų eksperimentų rinkinys;  Išklausytas seminaras ,,Efektyvus ir kūrybiškas STEAM ugdymas pamokose: nuo ko pradėti?“  Parengtas ir 2022-2023 m. m. įgyvendinamas STEAM veiklų planas pradiniame ugdyme. Metinio gimnazijos veiklos plano priedas. Laboratorijose organizuoti užsiėmimų nepavyko, bet buvo panaudotos Kultūros paso lėšos ir dalyvauta gamtos mokslų edukacijose:  Jūrų muziejuje direktoriaus 2022-06-09 įsak. Nr. V1-95;  ,,Nuo Arkties – iki Antarkties“  2022-12-05 įsak. Nr. V1-186;  Triukšmų įgarsinimas kine  2022-09-19 įsak. Nr.V1-132;  Nepaprasta ,,vaikų žemės“ pamoka su knyga  2022-09-19 įsak. Nr.V1-130;  Viktorinoje „Kaip elgiuosi? Ogi tvariai“ 2022-04-26 įsak. Nr.  V1-58;  Pasaulio pažinimo olimpiadoje „Mano gaublys 2022“ 2022-03-01 įsak. Nr.V1-22 ir kt. |
| 8.3. Dokumentų valdymo bendrosios informacinės sistemos sukūrimas ir įdiegimas | Įdiegta Bendroji dokumentų valdymo sistema | Paruoštas ir įgyvendintas veiksmų planas. | 2022-09-22 direktoriaus įsakymas Nr.V1-137  ,,Dėl pasirengimo pereiti prie centralizuotai teikiamų dokumentų valdymo bendrosios informacinės sistemos paslaugų“ |
| 1.4.Pasirengti diegti atnaujintas bendrąsias programas | Užtikrinti sėkmingą mokytojų pasirengimą diegti atnaujintas bendrąsias programas | Suburta atnaujinamo ugdymo turinio įgyvendinimo komanda.  Tobulinamos mokytojų kompetencijos atnaujinto ugdymo turinio įgyvendinimo klausimais.  Mokyklos bendruomenė nuolat informuojama apie atnaujintų bendrųjų programų diegimo žingsnius. | 2022-02-14 direktoriaus įsakymas Nr.V1-16  ,,Dėl UTA komandos sudarymo ir veiksmų plano tvirtinimo“. Mokytojai susipažįsta su NŠA teikiama informacija, dalinasi žiniomis metodinėse grupėse. Metodinių grupių protokolai.  Sudarytas lietuvių literatūros poreikio sąrašas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atnaujinta gimnazijos darbuotojų darbo apmokėjimo sistema. | Darbuotojams aiški tvarka, jaučiasi saugiai (2022-12-30 įsakymas Nr. V1-202). |
| 3.2. Projektai:  Dideli maži ekranai  Simbolių kalba  Atradimai gamtoje | Teikiau paraišką ir gimnazija buvo atrinkta dalyvauti medijų edukacijos projekte. Mokiniai mokėsi kurti dokumentinius filmus.  Moksleiviai buvo priartinti prie meno, užmegzti vertybiniai dialogai, suteikta galimybė iš arti pažinti kultūros kūrėjus ir gerinti emocinę būseną.  Teikiau projektą Tautos fondui ir gavau dalinį finansavimą. Sudėjus tautos fondo ir savivaldybės lėšas buvo organizuota 3 dienų išvyka po Lietuvą.  Projektų įgyvendinimas aprašytas ir pristatytas gimnazijos el. svetainėje. |
| 3.3. Sudariau sąlygas studentei atlikti pedagoginę praktiką ir pasirašiau sutartį dėl darbo vietos užtikrinimo baigus studijas | Gimnazijoje bus pakankamai pradinių klasių mokytojų. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| Vadovavimo ugdymo ir mokymuisi kompetencija |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji ištekliai (nedarbingumas ir kt.). |
| 9.2. Lėšų trūkumas. |
| 9.3. Teisės aktų kaita. |
| 9.4. Ekstremali situacija (karantinas). |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

...............................................................................................................................................................

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)